**«ԿԱՆԹԵՂ» ԿՐԹԱՄՇԱԿՈՒԹԱՅԻՆ ՍՈՑԻԱԼ-ԲԱՐԵԳՈՐԾԱԿԱՆ ՀԱՍԱՐԱԿԱԿԱՆ ԿԱԶՄԱԿԵՐՊՈՒԹՅՈՒՆ**

******

*ՀԵՐԹԱԿԱՆ ԱՏԵՍՏԱՎՈՐՄԱՆ ԵՆԹԱԿԱ ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՄԱՆ ԴԱՍԸՆԹԱՑ*

***ԱՎԱՐՏԱԿԱՆ ՀԵՏԱԶՈՏԱԿԱՆ ԱՇԽԱՏԱՆՔ***

Թեմա՝ Գրավոր աշխատանքի տեսակները տարրական

դասարաններում

ՀՀ Արագածոտնի մարզի Լեռնապարի միջնակարգ դպրոցի

ուսուցիչ՝ Ս․Թադևոսյան

2023թ

**Բովանդակություն**

Ներածություն

Գլուխ 1. Գրավոր աշխատանքի տեսակները տարրական դասարաններում

* 1. Փոխադրության դերը երեխաների կապակցված խոսքի ձևավորման գործում

1.2. Փոխադրության տեսակները

Եզրակացություն

Օգտագործված գրականության ցանկ

**Ներածություն**

**Թեմայի արդիականությունը:** Աշխատանքի արդիականությունը կայանում է նրանում, որ գրավոր խոսքի ուսուցումը անբաժանելի կերպով կապված է բանավոր խոսքի, կարդալու և քերականության ուսուցման հետ ։

Գրավոր խոսքի զարգացմանը ,լեզվի ուսուցման գործում վերապահված է ամենամեծ դերը։

Հետազոտության արդյունքում եկանք այն եզրահանգման, որ դպրոցում թե´ ուսուցիչները և թե´ աշակերտները մեծ հետաքրքրություն են ցուցաբերում գրավոր աշխատանքի տեսակների նկատմամբ:

Փոխադրություն գրելիս,տեղ է տրվում երեխաների ստեղծագործական մտքին և վերլուծական մտածողությանը, սակայն աշակերտները պետք է տրված խոսքի նմուշից օգտագործեն այն բառերը, արտահայտությունները, որոնք աշակերտներն հանդիպում են առաջին անգամ, որպեսզի պահպանվեն ստեղծագործության իմաստային առանձնահատկությունները, և աշակերտների խոսքը հարստանա դրանցով:

Որքան էլ որ ունկնդրած նյութի բովանդակությունը փոխադրելիս կարևորվում է աշակերտի ինքնուրույն խոսքը, այնուամենայնիվ, պիտի աշխատանք տանել, որ աշակերտը որոշ հեղինակային բառեր, արտահայտություններ, մտքեր վերարտադրի` հարազատ մնալով հեղինակի ոճին և լեզվին: Բնագրի շուրջ տարվող մեթոդապես ճիշտ աշխատանքի միջոցով դրանք կդառնան աշակերտներինը` անշուշտ ապահովելով ինքնուրույնություն, սերմանելով ստեղծագործական գործունեության տարրեր:

**Հետազոտության նպատակը և խնդիրները:** Աշխատանքի հիմնական նպատակն է ուսումնասիրել գրավոր աշխատանքի տեսակները տարրական դասարաններում և ներկայացնել փոխադրության դերը երեխաների կապակցված խոսքի ձևավորման գործում:

Նշված նպատակին հասնելու համար առաջադրվել են հետևյալ հիմնական խնդիրները.

1. Տարրական դասարաններում գրավոր աշխատանքի ո՞ր տեսակներն են իրականացվում և ինչպե՞ս են իրականացվում։
2. Տարրական դասարաններում ուսուցման ի՞նչ մեթոդներով են իրականացվում փոխ
3. ադրությունները,
4. ի՞նչ տիպի փոխադրության նյութեր հանձնարարել աշակերտներին,
5. Տարրական դասարանններում փոխադրություններն ինչպե՞ս են նպաստում կապակցված խոսքի զարգացմանը:

**Գլուխ 1. Գրավոր աշխատանքի տեսակները**

**տարրական դասարաններում**

Մայրենի լեզվի տարրական դասընթացի հիմնական նպատակներից մեկն էլ աշակերտների մեջ անսխալ գրելու և իրենց մտքերը գրավոր արտահայտելու հմտության կամ նրանց գրավոր խոսքի մշակումն է: Ինչպես կարդալու և բանավոր խոսքի, այնպես էլ գեղեցիկ ու անսխալ գրելու և ինքնուրույն գրավոր խոսքի ուսուցման հիմքերը դրվում են տարրական դասարաններում, և որքան հիմնավոր են դրվում այդ հիմքերը, այնքան ամուր ու կատարյալ է լինում նրա վրա կառուցված ուսուցման հետագա ամբողջ շենքը:

Ինչպես վերևում արդեն նշվեց, խոսքի հիմնական բաղադրիչներն են բառապաշարը, քերականությունը և խոսք կառուցելու կարողությունը, որոնք առաջին հերթին կապվեցին բանավոր խոսքի հետ, վերագրվեցին նրան` որպես հաղորդակցման հիմնական միջոցի և խոսքի դրսևորման մյուս ձևերի հիմքի ու ելակետի: Սակայն այդ բաղադրիչները, գուցե և դրսևորման տեսակետից ավելի կատարյալ ձևով, վերաբերում են նաև գրավոր խոսքին: Եթե այդ տեսակետից համեմատելու լինենք գրավոր և բանավոր խոսքը, ապա կասկածից վեր է, որ գրավոր խոսքը թե´ իր բառապաշարի հարստությամբ, թե´ քերականական ձևերի ճշտությամբ և թե´ խոսք կառուցելու կարողության դրսևորման ձևերի կատարելությամբ բանավոր խոսքի համեմատությամբ ավելի անթերի է: Գրավոր խոսքի համեմատությամբ բանավոր խոսքի հիմնական տարբերիչ կողմը ուղղախոսությունն է, իսկ գրավոր խոսքի համար տարբերիչ ու առանձնահատուկ կողմեր են վայելչագրությունը, ուղղագրությունը և կետադրությունը` առանց որոնց գրավոր խոսքը զրկված կլինի հաղորդակցման ընդհանուր միջոց լինելու առանձնահատկությունից:

Տարրական դասարաններում տարվող գրավոր աշխատանքների մասին խոսել է նաև հայ նշանավոր մանկավարժ Ս. Մանդինյանը: Նա առանձնապես կանգ է առել շարադրույունների վրա` դրանց համար ամենից ավելի պիտանի համարելով առակները, որովհետև դրանց մեջ գործողության «ծագման», «շարունակության» և «վախճանի» զգացողությունը շատ ուժեղ է, հեշտ է նաև առակի հիմնական գաղափարի զատումը, ամբողջից մասերի անջատումը, բովանդակությունը պարզ է ու որոշ և այլն, իսկ դրանք շարադրությանն առաջադրվող հիմնական պահանջներն են:

Տարրական դասարաններում տրվող գրավոր աշխատանքների առաջին գիտա-մանկավարժական դասդասումը կատարել է Ա. Բահաթրյանը: Գրավոր խոսքի զարգացման ուղղությամբ տարվող աշխատանքները Ա. Բահաթրյանը բաժանում էր երկու խմբի` ուղղագրական աշխատանքներ, որոնց մեջ մտցնում էր արտագրությունը, թելադրությունը և բերանացի գրությունը, և շարադրություններ, որոնց մեջ զանազանում էր երկու հիմնական տեսակներ` «վերարտադրողական» և «արտադրողական» կամ «ստեղծագործական» շարադրություններ:

Բահաթրյանի այդ դասակարգումը հետագայում պահպանում է նաև Թ. Խզմալյանը, որը տարրական դասարանում գործադրելի է համարում արտագրությունը, հնչական թելադրությունը, հիշողությամբ գրությունը կամ համր թելադրությունը և շարադրությունը: Խզմալյանի կարծիքով ուսուցման առաջին և երկրորդ տարիներում հիմնականում տեղպետք է տալ արտագրություններին, իսկ թելադրություն կարելի է տալ ուսուցման երկրորդ տարվա երկրորդ կիսամյակից կամ երրորդ տարվա տարեսկզբից սկսած, երբ արտագրության և ընթերցանության միջոցով երեխաներն արդեն ծանոթացել են ուղղագրության հիմնական կանոններին: …………………

Տարրական դասարաններում տրվող գրավոր աշխատանքների նոր, ավելի մանրակրկիտ ու գիտա-մանկավարժական դասակարգում առաջադրեց պրոֆ. Գ. Էդիլյանը: Նա տարբերակում էր տարրական դասարաններում գործադրվող գրավոր աշխատանքի հետևյալ տեսակները` արտագրություն, թելադրություն և շարադրություն: Թելադրություններից Էդիլյանն ընդունում էր բացատրական կամ դիտողական, ստուգողական և ինքնաթելադրությունը, իսկ շարադրություններից` 1.գործնական (նամակ, դիմում, հեռագիր, տեղեկանք, լիազորագր և այլն), 2.օբյեկտիվ-առարկայական-վերարտադրողական, 3.ստեղծագործական, 4.գիտական բնույթի և կոլեկտիվ շարադրություններ:

Գրավոր աշխատանքների ուրույն դասակարգում է կատարում պրոֆ. Ա. Ղարիբյանը. նա ընդունում է տարրական դասարաններում գործադրվող գրավոր աշխատանքի հետևյալ տիպերը. արտագրություն, որը անպայման պետք է լինի նպատակային, թելադրություն, փոխադրություն և շարադրություն, ըստ որում` ցածր դասարաններում պետք է տալ գերազանցապես փոխադրություններ, իսկ բարձր դասարաններում` շարադրություն:…..

Այսպիսով, գրավորի 4 հիմնական տեսակներն են` արտագրություն, թելադրություն, փոխադրություն և շարադրություն:

***Արտագրություն:*** Տարրական բոլոր դասարաններում օգտագործվում են արտագրություններն` իրենց տարատեսակներով` ընդօրինակման և ստեղծագործական:

Սովորաբար արտագրելու ուղղությամբ հանձնարարություններ տրվում են առաջին դասարանի գրաճանաչության շրջանից: Արտագրելու առաջադրանքը կրտսեր դպրոցականի համար բավականին բարդ հանձնարարություն է, այն կատարելու համար աշակերտը պիտի իրականացնի մի քանի մտավոր գործողություն` կարդա բնագիրը, այն հասկանա, իմաստավորի, արտագրի` պահպանելով ինչպես ուղղագրական, այնպես էլ վայելչագրական կանոնները:

***Թելադրություն:*** Թելադրությամբ որևէ նյութ գրելու կարողության ձևավորումն սկսվում է դեռևս առաջին դասարանից` գրաճանաչության շրջանից, այնուհետև այդ կարողությունը աստիճանաբար կատարելագործվում է, զարգանում: Ընդունվեցին երկու խմբի թելադրություններ` սովորական և ստեղծագործական, իսկ ըստ անցկացման նպատակի` բացատրական և ստուգողական:

Սովորական թելադրություններ անցկացնելու նպատակը երեխաներին թելադրված նյութն անսխալ գրի առնել սովորեցնելն է, որի միջոցով աշակերտների մեջ աստիճանաբար ձևավորվում է լսածը գրագետ գրի առնելու ունակություն:

Ստեղծագործական թելադրությունները ուսուցչին և աշակերտներին մղում են լեզվաոճական և տրամաբանական աշխատանքների, որոնք նրանք պետք է կատարեն թելադրությունը գրելուն զուգընթաց: Գրավոր այս տեսակը նախատեսված է կիրառել 3-4-րդ դասարաններում: Ստեղծագործական թելադրությունների ժամանակ տրվող հանձնարարությունները երբեմն կարող են այն աստիճանի ձևափոխել թելադրվող նյութը, որ այն կարող է նույնիսկ դառնալ պարզապես փոխադրություն, որի պատճառով էլ հաճախ գրավորի այս տեսակը որոշ մեթոդիստներ, իրավամբ, անվանում են ստեղծագործական:

Ստեղծագործական թելադրությունները բազմազան են, սակայն դրանք կարելի է համակարգել 4 խմբի մեջ` ընտրովի, ազատ, հորինողական, առարկայական:

***Փոխադրություններ:*** Փոխադրությունները խոսքի զարգացման միջոց են: Գրավորի այս տեսակը հարստացնում է աշակերտի խոսքը:

Որքան էլ որ ունկնդրած նյութի բովանդակությունը փոխադրելիս կարևորվում է աշակերտի ինքնուրույն խոսքը, այնուամենայնիվ, պիտի աշխատանք տանել, որ աշակերտը որոշ հեղինակային բառեր, արտահայտություններ, մտքեր վերարտադրի` հարազատ մնալով հեղինակի ոճին և լեզվին:

Որքան էլ որ փոխադրություն գրելիս տեղ տրվի երեխաների ստեղծագործական մտքին և վերլուծական մտածողությանը, այնուամենայնիվ, աշակերտները պետք է տրված խոսքի նմուշից օգտագործեն այն բառերը, արտահայտությունները, որոնք աշակերտներն հանդիպում են առաջին անգամ, որպեսզի պահպանվեն ստեղծագործության իմաստային առանձնահատկությունները, և աշակերտների խոսքը հարստանա դրանցով:

***Շարադրություններ:*** Որևէ ամբողջական նյութի շարադրումն իրենից ներկայացնում է խոսքային գործունեության երկու տեսակների` մտածելու և մտածածն արտահայտելու` շարադրելու համակցում: Այսինքն` շարադրություն գրելու գործընթացն իրականանում է իրար հաջորդող և իրար լրացնող այդ երկու պահի ներդաշնակությամբ. նախ` շարադրելիքը մտմտալով, խոսքը մտքում «պատկերացնելով», ապա` մտածածը վերարտադրելու առավել համարժեք ձևի ընտրությամբ:

Շարադրությանը նախապատրաստվելու հիմնական քայլերն են`

* Նյութի հավաքում, մշակում,
* Մտքերի հաջորդականության որոշում,
* Օգտագործվող բառերի ուղղագրության ճշտում,
* Քերականական օրինաչափությունների կրկնում,
* Հարցաշարի կազմում:

Ամփոփելով այս թեման եկանք հետևյալ եզրահանգմանը, որ մայրենիիգլխավորխնդիրներիցմեկըգրավորխոսքիզարգացումնէ: Գրավորխոսքիհիմնականտեսակներնեն` արտագրություն, թելադրություն, փոխադրություն, շարադրություն, որոնք օգտագործվում են գրավոր խոսք կառուցելու կարողությունների ձևավորման և զարգացման նպատակով: Տրամաբանորեն, ճիշտ, փաստարկված, գրական բանավոր և գրավոր խոսքը աշակերտի մտավոր զարգացման ցուցանիշն է և տարրական դասարնների մայրենիի չափորոշչային բովանդակության հիմնական մասը, մայրենիի ուսուցման հիմնաքարը:

Սկսած առաջին դասարանից աշակերտները սկսում են գիտակցել, թե ինչ է նշանակում խոսել թեմային համապատասխան, խոսել կապակցված, հասկանալ, թե ինչ է նկարագրական, դատողական խոսքը, պատմվածքը, ինչով է տարբերվում առարկայի նկարագրությունը նկարի նկարագրությունից կամ դիտումների վրա հիմնված նկարգրությունից: Այս կարողություններն ու հմտություններն աշակերտները ստանում են գործնական ճանապարհով:

1-ինդասարանում փոխադրության դասի նպատակն է ստուգել, պարզել`

1. Ընկալման
2. Վերարտադրական
3. Գրավոր հաղորդակցման
4. Ստեղծագործական կարողությունները:

* 1. **Փոխադրության դերը երեխաների կապակցված խոսքի ձևավորման գործում**

Կապակցված խոսք ասելով` սովորաբար հասկացվում է հեղինակի մտահղացման շրջանակներում մտքով իրար հետ կապված որոշակի հաջորդականություն ունեցող նախադասություններով ձևակերպված ամփոփ միտք:

Խոսքը կապակցված է կոչվում, երբ այն հաղորդում է որևէ թեմա, ձևավորված է տվյալ լեզվի տրամաբանության և քերականության օրենքներով, ունի ինքնուրույնություն, ավարտունություն և կարող է բաժանվել իրար հետ մտքով կապված որոշակի հատվածների:

Կապակցված խոսքի տեսակներն են, օրինակ, պատմվածքը, հոդվածը, պոեմը, զեկուցումը, հաշվետվությունը, նամակը, զեկուցագիրը և այլն, դպրոցական ուսուցման գործընթացում` նաև ծավալուն բանավոր պատասխանը, շարադրությունը, փոխադրությունը և այլն:

Կրտսեր դպրոցականների կապակցված խոսքի զարգացման ուղղությամբ տարրական դպրոցում իրականացվում են վարժությունների հետևյալ տեսակները.

* Ուսուցչի տված հարցին տալ ծավալուն պատասխան,
* Կարդացած ստեղծագործության հիմնական մտքի շուրջ 2-3 նախադասությամբ դատողություններ անել, վերլուծել,
* Պատմել կամ գրի առնել դիտումների, բնության օրագիր վարել,
* Կարդացածը բանավոր վերարտադրել,
* Տրված նկարի բովանդակությունը վերարտադրել,
* Գեղարվեստական բնագրերից հատվածներ անգիր արտասանել,
* Գեղարվեստական ստեղծագործության կամ նրա առանձին հատվածները բեմականացնել, բանաստեղծություններ, փոքրիկ պատմվածքներ հյուսել,
* Գրավոր կամ բանավոր փոխադրություններ գրել,
* Ընթերցած բնագրերը պատմել պատմելու բոլոր տեսակներով,
* Գրավոր կամ բանավոր շարադրություններ հյուսել,
* Տարաբնույթ բեմականացումներ, ցերեկույթներ կազմակերպել:

Դպրոցականների կապակցված խոսքի զարգացման ուղղությամբ տարվող աշխատանքի ընթացքում պետք է հասնել նրան, որ երեխաները.

* Հասկանան, իմաստավորեն ընթերցած նյութի կամ խոսակցության թեման, հիմնական միտքը, թափանցեն նրա ենթաշերտերի մեջ, կռահեն ենթատեքստը,
* Շարադրության կամ այլ կապակցված բնագրի համար կարողանան հավաքել անհրաժեշտ նյութեր,
* Հավաքված նյութը դասակարգեն և անհրաժեշտ հերթականությամբ դասավորեն,
* Շարադրանքը համապատասխանեցնեն տրված վերնագրին,
* Նախատեսված ժամանակահատվածում կազմեն բանավոր և գրավոր պարզ բնագրեր, աշխատեն դրանց շտկման, հղկման, ձևավորման ուղղությամբ:

Կրտսեր դպրոցականների բառապաշարի հարստացման, խոսքի զարգացման նպատակով օգտագործվում են նաև հատուկ թեմատիկ նկարներ. աշակերտներին հանձնարարվում է պատմել այդ նկարների բովանդակությունը: Ընդ որում` ոչ միայն վերարտադրել, այլև պատմել ստեղծագործաբար` օգտագործելով ինչպես ծանոթ, այնպես էլ նոր բառեր, որոնք հաճախ տրվում են նկարին կից մեթոդական կառույցում:

Խոսքի զարգացման նպատակով հանձնարարելի են նաև ընթերցած գեղարվեստական ստեղծագործությունների բովանդակության տպավորությամբ նկարելու, ստեղծագործության էջը նկարազարդելու և դրանք խոսքով ներկայացնելու ուղղությամբ առաջադրանքները: Սրանց նպատակն է զարգացնել աշակերտների երևակայությունը, գունային զգացողությունը, զգացմունքները գույների միջոցով թղթին հանձնելու կարողությունը, որոնք կարևոր են խոսքի զարգացման գործընթացում: Աշակերտների վերացական մտածողությունը զարգացնելու, երևակայությունը թռիչք տալու և այդ ամենը խոսքային միջոցներով ներկայացնելու կարողության մշակման նպատակներով կարելի է աշակերտներին տալ այնպիսի առաջադրանքներ, ինչպիսին է, օրինակ, «Նախ պատմի´ր, թե ինչ ես նկարելու, ապա` նկարի´ր» առաջադրանքը: Ինչպես դասագրքի, այնպես էլ երեխաների ստեղծած նկարների շուրջ տարվող աշխատանքներում իր ուրույն տեղն ունի հարցը: Դրանք տրվում են`

1. Նկարի ընդհանուր բովանդակության բացահայտման նպատակով:
2. Առարկաների, երևույթների նկարագրման նպատակով:
3. Նկարի տարբեր մասերի միջև կապերի հաստատման նպատակով:
4. Նկարում պատկերվածի սահմաններից դուրս գալու համար:
5. Կապված աշակերտների` նկարի բովանդակությանը մոտ անձնական փորձի հետ:
6. Բառապաշարի ակտիվացման նպատակով. հոմանիշներ ասելու պահանջով:

Հարցերը կազմելիս պետք է նկատի ունենալ հետևյալը.

* Հարցի բառապաշարը պետք է աշակերտին հասկանալի լինի,
* Հարցերը պետք է կազմվեն դիպուկ բառերով, հստակորեն արտահայտեն հարցնողի միտքը,
* Անհրաժեշտ է հարցն այնպես կազմել, որ այն արտահայտի միայն մեկ հարցում և երկարաշունչ չլինի,
* Հարցը պետք է լինի բազմապատասխան և աշակերտներին տա ընդարձակ խոսք կառուցելու հնարավորություն. միայն «այո´» կամ «ո´չ» ակնկալող հարցերը չեն զարգացնի նրանց խոսքը,
* Եթե ուսուցիչը ցանկանում է, որ աշակերտներն իրենց պատասխաններում օգտագործեն հատկապես այս կամ այն բառը, նա կարող է այն իր հարցում գործածել` նպատակ ունենալով հուշել կամ հիշեցնել աշակերտներին այդ բառերը կամ արտահայտությունները,
* Կրտսեր դպրոցականներին չի կարելի տալ շփոթեցնող, կասկածահարույց հարցեր,
* Եթե հարցերը գրվում են գրատախտակին, շահեկան է դրանցից յուրաքանչյուրի կողքին գրել անհրաժեշտ հենակետային բառերը:

**1.2 Փոխադրության տեսակները**

Փոխադրությունները խոսքի զարգացման միջոց են: Գրավորի այս տեսակը հարստացնում է աշակերտի խոսքը: Որպեսզի փոխադրություն գրելու գործընթացը զարգացնի երեխայի կապակցված խոսք կառուցելու և այն գրի առնելու կարողությունը և ոչ թե դառնա ունկնդրածի մեխանիկական վերարտադրություն, փոխադրության համար ընտրված նյութի գաղափարը` հիմնական միտքը, աշակերտը պետք է հասկանա, զգա դեպքերի տրամաբանական կապերը և «իր բառերով» վերարտադրի:

Սովորաբար տարրական դասարաններում կիրառվում են փոխադրության հետևյալ տեսալները.

1. Բնագրին հարազատ կամ մանրամասն,
2. Համառոտ,
3. Ըտրովի,
4. Ստեղծագործաբար:
5. ***Բնագրին հարազատ կամ մանրամասն*** փոխադրությունը հանձնարարելի է բոլոր դասարաններում: Երկրորդ դասարանում կարելի է գրել մի քանի նախադասությունից կազմված փոքրիկ բնագրեր` դրանց ծավալն ու բովանդակությունը մինչև տարեվերջ աստիճանաբար բարդացնելով:

Ինչպես առաջին (բանավոր փոխադրություն), այնպես էլ մյուս դասարաններում փոխադրությանը նախապատրաստվելիս պիտի տրվեն կողմնորոշիչ հարցաշար և հենակետային բառեր ու բառակապակցություններ: Երկրորդ դասարանում հատկապես լուրջ ուշադրություն պետք է դարձնել աշակերտների կազմած նախադասությունների շարադրությանը և շարադրանքի հետևողականությանը:

Երկրորդ դասարանում փոխադրության անցկացման մեթոդական շղթան.

* Բնագրի ընթերցում ուսուցչի կողմից` աշակերտների համար (երկու անգամ):
* հարցազրույց ընթերցած բնագրի բովանդակության շուրջ. հարցազրույցի ժամանակ պետք չէ բնագրի նախադասղությունները կրկնել. զրույցի նպատակն է` պարզել, թե բնագիրն ամբողջությամբ երեխաները հասկացե՞լ են, նրա թեման, հիմնական միտքը ընկալե՞լ են, կռահե՞լ են ենթատեքստը:
* բնագրի կառուցվածքի դիտարկում. հիմնական մասերի առանձնացում, յուրաքանչյուրի բովանդակության ճշտում, կողմնորոշիչ հարցաշարի կազմում:
* աշխատանք բնագրի շուրջ. ուղղագրության տեսակետից բարդություն ներկայացնող, անծանոթ բառերի, բառակապակցությունների, արտահայտությունների բացատրություն, դրանց գրառում գրատախտակին, օգտագործված գեղեցիկ, դիպուկ բառերի, բառակապակցությունների, արտահայտությունների, նախադասությունների դիտարկում, ակտիվացում:
* գրատախտակին գրված հարցաշարի և հենակետային բառերի միջոցով նյութի պատմում:
* բնագրի ամբողջական պատմում 1-2 աշակերտի կողմից:
* բնագրի գրառում:
* ինքնաստուգում:
* գրավոր աշխատանքների հանձնում:

Օրինակ.

Փոխադրության պլան

1. Արուսն ու Ալենն ու՞ր էին գնում:
2. Փողոցում ի՞նչ տեղի ունեցավ:
3. Ի՞նչ արեց Ալենը:
4. Արուսի և Ալենի զրույցը:
5. Ինչպիսի՞ տղա է Ալենը:

Հենակետային բառեր- փողոց, սայթաքել, իսկույն, բարձրացնել, պարտք, օգնել:

Երրորդ և չորրորդ դասարաններում փոխադրության շուրջ տարվող աշխատանքն աստիճանաբար բարդանում է, որովհետև նախատեսվում են համեմատաբար ընդարձակ բնագրեր, որոնք շարահյուսական, կառուցվածքային իմաստով աշակերտներին անծանոթ են:

Երրորդ դասարանում փոխադրության հարցաշարը աշակերտներն իրենք պիտի կազմեն (ուսուցչի օգնությամբ):

Չորրորդ դասարանում մեծանում է փոխադրության համար ընտրված բնագրի ծավալը: Համեմատաբար շատանում են հերոսները, դեպքերը, բարդանում են դրանց տրամաբանությունը, հիմնական միտքը, գաղափարը և այլն:

Երրորդ և չորրորդ դասարաններում փոխադրության իրականացման մեթոդական շղթան.

* Բնագրի ընթերցում ուսուցչի կողմից` աշակերտների համար (երկու անգամ).
* զրույց կամ հարցազրույց փոխադրվող բնագրի բովանդակության շուրջ.
* բնագրի երկրորդ ընթերցում` մասնակի մեկնաբանություններով.
* անծանոթ և ուղղագրական տեսանկյունից բարդություն ներկայացնող բառերի բացատրություն.
* հարցաշարի կազմում բոլոր աշակերտների մասնակցությամբ.
* բնագրի շարադրում ըստ հարցաշարի.
* նյութի գրավոր փոխադրում.
* ինքնաստուգում.
* գրավորների հանձնում:

3-4-րդ դասարաններում փոխադրության ուսուցման նպատակով առաջարկվում են մտքով իրար կապված նախադասություններ: Օրինակ`

1. Գարունը եկավ: Թռչունները վերադարձան:

2. Ահա իմ մայրիկը: Նա շատ բարի է ու սիրուն:

3. Արամը իմ ընկերն է: Նա շատ խելացի է: Մենք սովորում ենք նույն դասարանում:

1. ***Համառոտ փոխադրություն*:** Փոխադրության այս տեսակը համեմատաբար բարդ է, այդ պատճառով այն ուսուցվում և անցկացվում է միայն չորրորդ դասարանում:

Չորրորդ դասարանում համառոտ փոխադրության իրականացման մեթոդական շղթան.

* Բնագրի առաջին ընթերցում (երկու անգամ):
* խմբային հարցազրույցի միջոցով ստեղծագործության հիմնական դեպքերի դիտարկում:
* փոխադրվող նյութի բառապաշարի ուսումնասիրում:
* հարցաշարի կազմում աշակերտների ակտիվ մասնակցությամբ:
* 1-2 դրվագի համառոտ պատմում:
* հարցաշարի կետերին համապատասխան ողջ բնագրի համառոտ պատմում:
* բնագրի ինքնուրույն համառոտ պատմում և գրառում:
* ինքնաստուգում:
* գրավորների հանձնում:

Օրինակ`

Մայրիկի ծննդյան օրն էր: Սաթենիկը մայրիկին ծաղիկներ նվիրեց: Մայրիկը շատ ուրախացավ: Ծաղիկները Սաթենիկն էր պատրաստել:

Հարցեր`

1. Ու՞մ ծննդյան օրն էր:
2. Ի՞նչ արեց Սաթենիկը:
3. Ինչու՞ մայրիկը ուրախացավ:
4. ***Ընտրովի փոխադրության*** ուսուցման մեթոդիկան նման է ընդարձակ և համառոտ փոխադրությանը, սակայն փոխադրության այս տեսակը գրելիս երեխաները վերարտադրում են ստեղծագործության միայն մեկ հատվածը. ընտրությունը կատարում է կա´մ աշակերտը, կա´մ ուսուցիչն է հանձնարարումունկնդրել և վերարտադրել միայն իր հանձնարարած հատվածները` ոչ միայն ընդարձակ, այլև ստեղծագործաբար, վերլուծելով, դատողություններ անելով:

Ընտրովի փոխադրությունը կապող օղակ է փոխադրության և շարադրության միջև: Այն իրականացվում է միայն չորրորդ դասարանում, երբ աշակերտներն ունեն տեքստի շուրջ աշխատելու որոշակի կարողություններ. կարող են բացահայտել թեման, կռահել հիմնական միտքը, դատողություններ անել, հասկանալ ենթատեքստը և այլն:

Ժամանակակից մեթոդիկայում խորհուրդ է տրվում փոխադրությունն այնպես անցկացնել, որ այն ընկալվի ոչ միայն լսողական, այլև տեսողական ճանապարհով: Այդ նպատակով առաջարկվում է բնագիրը բաժանել բոլոր երեխաներին կամ այն ընտրել այնպիսի գրքից, որն ունեն բոլոր երեխաները, այդ թվում նաև դասագրքից:

Աշխատանքի ընթացքում միևնույն բնագրի վրա երեխաները աշխատում են ինքնուրույն. գործողությունների հաջորդականությունը հիշելու համար նշումներ են անում, ընտրում են հեղինակային բառերը և այլն: Այսպիսի աշխատանքը հնարավորություն է տալիս ինքնուրույնաբար ընկալել բնագիրը, իմաստավորել այն` առաջին տպավորությամբ դատողություններ անել, այդ դեպքում երեխաները ձեռք կբերեն ստեղծագործությունը ինքնուրույն, ազատ վերլուծելու, հակադրելու, համադրելու կարողություններ: Հարկավոր է նաև բնագիրը դիտարկելու պահին երեխաների ուշադրությունը հրավիրել հեղինակի մտահղացումների, ստեղծագործության կառուցվածքի, լեզվաոճական առանձնահատկությունների վրա:

Ընտրովի փոխադրության իրականացման մեթոդական շղթան.

* Բնագրի ընթերցում ուսուցչի կողմից (կամ ընթերցում են աշակերտները):
* բովանդակության վերլուծություն:
* փոխադրության հատվածի ընտրություն:
* ընտրված հատվածի վերլուծություն (իմաստային, լեզվաոճական, ուղղագրական), հենակետային բառերի ընտրություն և այլն):
* նյութի բովանդակության վերարտադրում հենակետային բառերի օգնությամբ:
* ընտրված հատվածի վերնագրում:
* բնագրի գրառում:
* ինքնաստուգում:
* գրավորների հանձնում:

Օրինակ`

Մի գյուղացի դաշտում խոտ էր հնձում: Նա նախաճաշի համար կճուճով կաթ էր բերել: Կճուճը թաքցրել էր թփերի մեջ: Գող աղվեսը եկավ, գլուխը կճուճի մեջ մտցրեց, ամբողջ կաթը խմեց: Բայց բախտը չբերեց: Գլուխը կճուճից հանել չկարողացավ: Բարկացավ աղվեսը, ուզեց կճուճը դեն նետել: Նա ետ-ետ գնաց և կճուճի հետ ընկավ գետն ու խեղդվեց:

Հարցեր`

1. Գյուղացին ի՞նչ էր անում դաշտում:
2. Նա ի՞նչ էր բերել նախաճաշի համար:
3. Ո՞րտեղ էր թաքցրել կճուճը:
4. Ի՞նչ արեց աղվեսը:
5. Ինչու՞ պատժվեց խորամանկ աղվեսը:
6. ***Ստեղծագործական են փոփոխություններով և լրացումներով*** իրականացվող այն փոխադրությունները, որոնց դեպքում նյութը վերարտադրվում է գործող անձերից մեկի անունից, ինչպես նաև պատմողի դեմքի փոփոխումով: Կարելի է վերարտադրել նյութը նաև իբրև դեպքին մասնակից կամ ականատես: Ստեղծագործական լրացումներով կամ փոփոխություններով փոխադրությունը չորրորդ դասարանում նպատակահարմար է որոշ նախապատրաստական աշխատանքից հետո նաև հանձնարարել իբրև տնային աշխատանք:

Օրինակ.

Արփին ընդունվել էր համալսարան: Նրա հարազատները այդ կապակցությամբ նրան նվիրեցին ծաղիկներ: Արփին շատ ուրախացավ:

1. Ո՞վ էր ընդունվել համալսարան:
2. Ի՞նչ արեցին նրա հարզատները:
3. Ինչու՞ Արփին ուրախացավ:

**Եզրակացություն**

Ամփոփելով թեման եկանք այն եզրահանգման, որ աշակերտների մեծամասնությունը իրենց աշխատանքներում հիմնականում ունենում են թերություններ: Որոշ երեխաներ չեն կարողանումճիշտ ուղղագրությամբ և կետադրությամբ գրել, հարցադրումներ կազմել, որոշները չեն կարողանում մտապահել պատմվածքը, իսկ որոշներն էլ բազումներ թերություններ են ունենում: Մանկավարժների բացատրական աշխատանքներից հետո, իհարկե նրանք հասկանւմ են իրենց կատարած սխալներն ու թերությունները:

Եկանք այն եզրահանգման, որ փոխադրությունները խոսքի զարգացման միջոց են:

Գրավորի այս տեսակը հարստացնում է աշակերտի խոսքը: Միաժամանակ այս ճանապարհով նա գրողից կարծես թե վերցնում է խոսք կառուցելու դասեր` հանդես բերելով ակտիվ նախաձեռնություն:

Որպեսզի փոխադրություն գրելու գործընթացը զարգացնի երեխայի կապակցված խոսք կառուցելու և այն գրի առնելու կարողությունը և ոչ թե դառնա ունկնդրածի մեխանիկական վերարտադրություն, փոխադրության համար ընտրված նյութի գաղափարը` հիմնական միտքը, աշակերտը պետք է հասկանա, զգա դեպքերի տրամաբանական կապերը և «իր բառերով» վերարտադրի:

**Օգտագործվածգրականությանցանկ**

1. Ա. Ե. Տեր-Գրիգորյան «Հայոց լեզվի մեթոդիկա» 1980թ.,
2. Ջուլիետա Գյուլամիրյան «Հայոց լեզվի տարրական ուսուցման մեթոդիկա», Երևան 2006թ.,
3. Ա. Ե. Տեր-Գրիգորյան «Քերականության մեթոդիկա», «Լույս», Երևան 1977թ.,
4. Աշոտ Տեր-Գրիգորյան «Խոսքի զարգացման մեթոդիկա», Երևան 1974թ.,
5. Թ. Խզմալյան «Մայրենի լեզվի մեթոդիկա», Ալեքսանդրապոլ 1911թ.,
6. Ա. Ղարիբյան «Հայոց լեզվի մեթոդիկա», Երևան 1947թ.,
7. Ա. Տեր-Գրիգորյան, Ա. Քյուրքչյան «Նութեր գրավոր աշխատանքների համար», «Լույս», 1974թ., 1975թ.,
8. Ա. Մարության «Հայոց լեզվի ոճաբան», Երևան, Նաիրի, 2000թ.: